mangyayaring magkatotoo na si teang ay isang hamak na manyikang tumatawa'pumipikit sa kamay ng isang mapaglarong pari, gaya ng balita ni martinez; subali'hindi mangyayaring si tirsong napalungi sa babaeng iya'maluwag nang makahahanap ng panibagong kapalaran sa sinapupunan ng ibang langit. mangyayaring maibunto kay teang ang tanang kasamaang magagawa ng isang babae; datapwa'hindi dahil diya'kalapating malaya na si tirso na makapamamayagpag na lilipat sa ibang pugad na ibig niyang patunguhan. nariyan ang balakid. iyan ang malaking sagabal, ang tanikalang gapos na ang mga kawil ay lihim na lumilingkis at bumabaon sa mga lamad ng puso ni tirso, kung kaya'ang kanyang pagsunodsunod sa mga bakas ni elsa ay pawang may katugong masaklap na dilidili sa liblib na pitak ng kanyang nasasalimuot na isipan. walang kamalaymalay si elsa sa lihim na itong sinasarili ni tirso. subali, ang kawalang malay na iya'hindi naman makaganyak sa kahinubong bait ng nabanggit na makata upang magsamantala.